জিইডির দেওয়া তথ্য মতে, ষষ্ঠ পঞ্চবার্ষিক পরিকল্পনায় দারিদ্র্যের হার ২২.৫ শতাংশে নামিয়ে আনার লক্ষ্যমাত্রা ছিল সরকারের। কিন্তু কমিশনের তথ্য বলছে, দেশে এখন দারিদ্র্যের হার ২৪ শতাংশ। অর্থাৎ দেশে এখনো তিন কোটি ৮০ লাখ মানুষ দারিদ্র্যসীমার নিচে বসবাস করছে। দারিদ্র্যের হার কমিয়ে আনতে গরিবদের জন্য সামাজিক সুরক্ষা খাতে ব্যয় মোট জিডিপির ৩ শতাংশে উন্নীত করার কথা বলা হয়েছিল পঞ্চবার্ষিক পরিকল্পনায়। তথ্য বলছে, এই সূচকটি অর্জিত হয়নি। দেশে এখন সামাজিক সুরক্ষা খাতে টাকা দেওয়া হয় মোট জিডিপির ২.২ শতাংশ।